मुस्‍कराहट के साथ रस से भरी गाली और मर्यादित हुल्‍लड़बाजी बनारस में ही संभव है. फागुन का सुहानापन जहां एक तरफ यहां के लोगों की उत्‍सवधर्मिता का बोध कराता है, वहीं भारतीय संस्‍कृति में पर्व-त्‍योहार के मूलभाव से भी लोगों को रूबरू कराता है. संकरी गलियों में उठने वाली होली के गीतों की सुरीली धुन हो या चौराहों पर सजने वाले होली मिलन समारोह सभी आपसी सौहार्द के नजरिए से बेजोड़ हैं. मटका फोड़ होली और हुरियारों के ऊर्जामयी लोकसंगीत आमसे लेकर खास तक सभी को एक रंग में रंग देती है जोगीरा , सारा, रा, रा, रा, की हुंकार पर कौन अपनी सुध-बुध संभाल पाता है.